Her fara vit at skriva eitt sindur um hvat vit gera um dagarnar, tit fáa størri innlit í gerandisdagin hjá barnið tykkara her í barnagarðinum:) Hósdagur 22.01. 14 Seinnapartin spældu tey so góð í bólkum, nøkur vóru og bygdu við + ´um og lego, meðan nøkur spældu við prinsessuborgina, uppaftur ein annar bólkur spældi við modelervoks. Tá børnini høvdu spælt eina góða løtu fóru vit at halda føðingardag fyri Ranju sum fyllir 5 ár í morgin, men hon heldur hann í dag og tá føðingardagurin var liðugur fóru vit út at spæla í góðveðrinum. Ein sera góður dagur:-) Mánadagur 13.01. 14 Hey hey:) Nú vilja vit allar inni í Rygsstovu ynskja tykkum øllum eitt vælsignað gott nýggjár og bjóða tykkum øllum smá sum stór <3 liga vælkomnan í Rygsstovu, aftanná eina deiliga jólaferiu:) Sum øll flest vita, so vil jólamánaðin altíð verða eitt sindur øðrvísi. Tað er ein deilig, heimlig, familjuslig, kavalig, hugnalig høgtíð, sum inniber nógvan hugna við sær. Her í Rygsstovu byrjaðu vit jólamánaðin við eini sera væleydnað matarviku og ikki nok við tí, so hildu vit at tað hevði verið fittligt hjá børnunum at fingið eina nissu heim at vitja, har børnini síðan høvdu eina søgu við í barnagarð at fortelja frá. Hetta bleiv ógvuliga væl móttikið, og øll børnini vóru sera glað um hetta:) Tað er so nógv sum er á skránni í jólamánaðinum, her í barnagarðinum og kanska eisini í heiminum, at tað kemst ikki uttan at tað verður sindur meiri rokaligt. Soo nú eru vit byrja við tí vanliga gerandisdegnum, har hann eisini bjóðar nógv spennandi við sær. Ìdag hava vit so tikið um endan og eru byrja við at hava Stig fyri Stig aftur:) Tað eydnaðist orduliga væl og vóru øll børnini sera væl við:) Tit kunnu síggja nærri um tað undir-Stig fyri Stig:) Sum eisini flest vita so eru vit so heppin at hava 2 praktikkantar her í Rygsstovu. Tær koma at verða í 2 vikur, og eftir av tíðini er bert hendan vikan út, so skulu tær á skúlabonk aftur:) Til millummatna ídag hava vit eti suppu:) Mikudagur 27.11. 13. :) Ìdag hava vit stákast við jólaprýði, vit hava hugna um stovuna áðrenn jólamánaðin av álvara byrjar:) Vit hava lagt eitt skriv út til tykkum øll Foreldur, har vit siga frá hvat fer at verða í jólamánaðin, og byrja verður longu komandi mánadag 02 des:) skrivi liggur undir kunning:) Sum tit øll flest vita og hava lagt til merkis, so er okkara fitta Laila blivin sjúkramelda og kemur ikki aftur áðrenn hon fer í barsil: (vit fara at sakna hana og ynskja henni alt tað allarbesta:) Ì hennara stað kemur ein onnur fitt kona, sum eitur Annika Thomassen, og henni fara vit at ynskja <3 vælkomna:) Ìdag hava vit bara verið inni í Miðgarði. Dagurin hevur verið orduliga kreativur har perlur, lita prinsessur og klipp hevur verið á skránni:) til millummatna hava vit eti Jogurt og músli:) Takk fyri ídag:) Mánadagur 11.11. 13 Ì dag hava vit fingið ein praktikant her í Rygsstovu, hon eitur Ingun og skal verða hjá okkum hesa vikuna:) VIt smá og STÒR fara at ynskja henni <3 liga vælkomna:) Til samling í morgun sungu vit navnasangin, soleiðis at Ingun betri kemur at kenna okkara nøvn og vit hennara. Vit sungu eisini nakrar jólasangir/sálm s. s. Nissumamma og nissupápi, Lítla fitta nissa mín og Gleðilig jól:) Hesar sangir skulu vit syngja í Miðvágs kirkju 19 Des.:) Vit eru somuleiðis komin spakuliga í jólahýr, har vit hava pynta okkara samlingsrúm við jólasangum, jólaklipp og perum:) Til millummatna í dag hava vit fingið jogurt og músli:) Takk fyri ídag:) Mikudagur 30.10. 13. Heyyy:) Ja nú er ein góð tíð liðin síðan vit skrivaðu seinast. Vit hava verið fult upptikin við nógvum ymiskum, eitt nú jólagávurnar, sum børnini eru sera spent uppá:) Tey sleppa skiftisvís upp í Smíðiverkstaði at arb. uppá Jólagávurnar. Sigast kann at tað er lagdur nógvur Kærleiki í tær <3 So hetta er heilt víst nakað tit kunnu gleða tykkum til tann 24 Des:) Vit hava børn sum vaksin, broytt eitt sindur upp á innrættningina í Rygsstovu:) Vit hava valt at innrættað stovuna sindur meiri heimliga, men framvegis verður tað lagt upp til tað kreativa, tey ymisku rolluspøluni, rím og ramsur og ymiskt annað eisini. Tað heimliga ger, at tað blívur so deiliga Harmoniskt hjá okkum at verða í Rygsstovu. Sofan sum er flutt inn í køkina, verður meiri nýtt sum ein "hygge" sofa, har vit lesa søgur fyri børninum. Køkurin sær nógv meiri innbjóðandi út nú, og við sooooo flottum gardinum sum Maren hevur seymað, kundi tað ikki verið betri:) Sofan sum fyrr bleiv nýtt til at byggja hundabúður við, er nú skift út til Madrassir, sum eru vælegnaðar til at byggja bæði hundabúður, Handil og Hús:) Til millummála hava vit eti tomatsuppu og skrúvur:) Takk fyri ídag:) Mikudagur 18.09. 13. Ì morgun var veðrið eitt sindur ringt, at børn og vaksin vóru inni og hugnaðu okkum ístaðin. Vit byrjaðu við at fáa okkum frukt um 09.30 tíðina. Meðan vit sótu og ótu frukt, Las ein vaksin bøkurnar Lítli Lávus og vit mala fyri okkum, tað dámdu vit sera væl at hoyra. Eisini las tann vaksni bókina, Hin stóra bókin um Kenslur. Vit hoyrdu um tær 3 kenslurnar sum vit hava haft í Stig fyri Stig, at verða glaður, keddur og illur. Tey vóru ógvuliga røsk at lurta og komu við nógvum góðum ráðum um hvussu ein kann blíva/verða glaður, keddur og illur, ikki minst hvussu vit kunnu verða ímóti hvørjum tá ið man er í hesum kenslum:) Seinnapart bleiv veðrið nógv betri og sólin kom fram:) Vit komu í Musik-humør. Næstan øll børnini sótu rundan um borið, meðan teldan stóð mitt á borðinum. Ì telduni rungaði Kular Røtur við sangum sum-Vov vov, regn og toran og hon er omma mín. ØLL børnini sungu av øllum alvi og tað var ein sera góð og hugnalig løta. Seinni fóru vit út at njóta tað góða veðrið. Til millummála fingu vit bollar og smirjiost:) Stóra takk fyri í dag:) Fríggjadagur 13. sep. 2013 Hey:) í morgun var okkara túrur at skipa fyri felags sangløtuni, so settu okkum niður at finna nakrar sangir:) Men so við eitt fingu vit eitt hugskot:) Hevdi tað ikki verið ordiliga stuttligt at vit sjálvi framførdu nakrar sangir fyri øllum stovninum áðrenn vit byrjaðu sangløtuna? :) At børnini longu nú á so ungum aldri fáa høvi at standa fram og framføra nakað, sum tey elska, kenna seg trygg við og duga væl, ger at sjálvsálitið veksur og tey betra munandi um teirra sjálvkenslu. Tey uppliva, at hetta dugi og megni eg væl og tað er ikki so ringt, tá vit øll eru felags um tað. Tað ger eisini, at tey kenna seg sum ein týðandi part av felagsskapinum og taka aktivan lut í at gera sítt til at hetta skal eydnaðast. Lærumøguleikanir eru sera nógvir í hesum, sum kanska kann tykjast at vera lítið, men er eitt sera stórt stig á leiðini fyri børnini. . Sigast skal at tey komu sera væl frá tí:) bæði hart og týðiligt:) Og øll klappaðu aftaná:) So løtan var teirra <3 Seinnapartin høvdu vit føðingardag fyri John Eyðfinn, sum fyllir 4 ár í dag:) <3-liga tillukku góði við tínum stóra degi:) Vit fingu flotta flúgvarakaku og slikkipinnar, sooo lekkurt:) Og vit høvdu eina so hugnaliga løtu saman:) Seinni fóru vit út at spæla:) 1000 takk fyri í dag:) og eitt deiligt vikuskifti til tykkum øll:) Týsdagur 10. sep-2013 Hey:) í dag hava vit havt føðingardag fyri Jórunn Ranju:) Hon fylti 4 ár Sunnudagin, so hon hevði ein flotta kakukonu við í dag:) Hon smakkaði so væl og 1-2-3 so var hon vekk:) Vit tóku eisini myndir, sum vit fara at leggja út:) Vit hava eisini spælt úti í dag, súkla og spælt í sandkassanum og í ánni:) Seinnapartin spældu vit øll mammubørn:) ein stóór familja:) Takk fyri í dag:) Mikudagur 04. Sep.-2013 Fyrrapart í dag, hava vit mest sum verið bara inni í Rygsstovu og spælt. Tey hava bygt hyttir, sum tey hava brúkt til smá hundabúr:) síðan hava tey smíða, spælt dukkur og tekna prinsessir:) Vit høvdu eisini ein so sigandi og einastandani minifund við børnini í morgun. Fundurin var um hvussu vit skulu verða um stovuna og tær leikur sum hoyra til stovuna, til tað komu nógv góð gullkorn sum børnini sjálvi komu við:) Til minifundin bleiv eisini tosad um, hvussu vit skulu verða ímóti hvørjum øðrum, hvat er lov og hvat ikki er lov, og tað at vit øll eru Vinir inni í Rygsstovu, sjálvt um man ikki spælir líka nógv við øll:) Til tað evni komu tey eisini við nógvum góðum og sigandi gullkornum:) Seinnapart hava vit stórt sæð øll verið úti og nýtt eitt sindur av tí deiligu frísku luftini sum vit eiga og ikki at tala um spæliplássi:) Tit kunnu lesa meiri um okkara Minifund undir "Viðtøkur hjá okkum í Rygsstovu" og úti í geingini:) Takk fyri í dag:) Hey:) Í dag var tað sól tá vit komu í barnagarð:-) soooo deiligt:) so vit fóru beint út í garðin og vóru har til øll børnini vóru komin um 10 tíðina, so fóru vit beint ein túr:-) Áðrenn vit fóru út um portri tosaðu vit um hvussu vit skuldu ganga og hvørjum vit máttu minnast til at ansa eftir:) Hetta var jú okkara fyrsti túrur í nýggju stovuni:) børnini vóru røsk at svara og søgdu at vit máttu altíð leiðast og ongin mátti ganga á vegnum og man skal ansa væl eftir bilunum:) Og tey vóru soo røsk at ganga:) Vit gingu oman í Viðalundina har vit hugdu at sílunum í ánni, rullaðu í bønum og runnu kapp:) So fóru vit oman á vøllin at spæla. Vit ætlaðu okkum á spæliplássi, men tað vóru so nógvar brotnar glasfløskur rundanum vøllin og á spæliplássinum, at vit valdu bara at vera á vøllinum. Tíbetur var ein bóltur har, so tey fóru beinanvegin at sparka og renna. Sólin bakaði oman og niðan so vit løgdu okkum eisini at sóla okkum, meðan vit ótu frukt:) Kl 11.30 fóru vit niðan at eta matpakka, tá vóru vit eisini svang:) og so beint út aftur at njóta praktfulla veðrið í allan dag:) Til millummála fingu vit skorpir og banan:) 1000 takk fyri ein deiligan dag <3 Týsdagur 13. aug-2013 Nú eru vit byrja aftur eftir eina deiliga summarferiu:-) Tað var spennandi at koma í barnagarð hjá bæði starvsfólkum, børnum og foreldrum:-) tí vit vóru fleiri sum byrjaðu í einari heilt nýggjari stovu:-) Byrjanin hevur verið super góð og børnini hava funni seg væl til rættis í nýggju stovuni og ikki minst nýggja samansetinginum av børnum og vaksnum:-) Vit merkja longu hvussu gott tað er fyri tey at vera saman viðsínum javnaldrum og síggja longu hvussu væl tey megna at samskifta og skilja hvønn annan:) tey hava øll sama tempo og alt gongur sum eitt spæl, tí tey eru øll íí somu menningartíð. Vit kennast jú øll, so børnini eru longu blivin trygg við okkum vaksnu og føla seg væl á stovuni, tað eru vit sera glaðar fyri:-) Annars hava vit bara hugna okkum saman og tosa um ymist sum børnini hava uppá hjarta og so hava vit eisini verið nógv úti:) tað dámar teimum væl:) Vit eru eisini komin væl áleiðis við at pynta stovuna og sta okkara dám á:-) tað er tað sum er at siga hesuferð:) vit hoyrast skjótt aftur:-) Mánadagur 29 apríl Í dag hava vit gjørt alt møguligt. Vit byrjaðu vit at hava fund og so fóru vit í bólkar. Nøkur børn fóru at arbeiða víðari við verkætlani "blómur". Vit høvdu myndir av nøkrum blómun sum vaksa í Føroyum. So skuldu vit hyggja eftir og klippa út tær sum vit kenna. Har vóru fleiri sum børnini kendu m. a. summardá, sólja. smørsólja, børkubóndi, krákuber, reyðakuleya o. s. v. Hesar bló HHeymur blivu so límaðar í "blómubókina". Ein bólkur fór upp í leikasavnið at spæla eina løtu og tann síðsti bólkurin fór so at gera moddelerevoks. So fóru vit at eta matpakka. Eftir matpakka hava vit so verið úti, spælt við modellervoks, gjørt perlubond o. m. a. Havi lagt nakrar myndir undir "ein mánadagur......" Týsdagur 23 apríl Í dag hevur veðrið veri eitt sindur illfýsi so vit hava gjørt ymiskt inni. Nakrir av dreingjunum fóru upp í leikasavnið, aðrir fóru út at spæla og genturnar fóru upp í miðlarúmið og kreativa verkstaði at gera blómubøkur. Vit vóru 4 gentir sum løgdu eitt pappír við litið omná nøkur hvít pappír og wupsi so høvdu vit eina bók. So teknaðu vit blómur og navn á permuna Ætlanin við bókini er at vit skullu klippa ymiskar blómur út og koyra í. Eisini helt onkur at vit kundu turka blómur og koyra tær í bókina. Tá vit komu aftur á stovuna og hini børnini sóu hvussu fínar bøkurnar vóru fingu tey eisini hug at gera sær eina. Havi lagt myndir út undir Blómubøkur Mánadagur 22 Apríl Fyrrapart ídag blivu børnini uppdeild í 3 bólkar. Hertha fór út í garðin við Paula og Jónas, har hugnaðu teir sær óført í øllum regninum:) teir súklaðu kapp rundan um reiggjurnar:) Eva fór upp í kreativa verkstaði við gentunum. Genturnar gjørdu sær hvør sína bók, sum skal nýtast til verkætlanina Náttúran og eg:) Vit hava valt tað yvirornaða temaði, sum er blómur, síðan hava vit haft í huga at børnini skulu finna sær vitan um blómurnar bæði her á stovuni og sjálvandi eisini úti í náttúrini. Annika fór upp við dreinginum í leikasavn. Mattias og Annika bygdu puslispøl meðan Dánial, Hannis og Filip spældu við djór. Hetta dámdi teimum væl, øll dýruni fingu hvørt sítt navn, sum tann eina kaninin Jack Sparrow:) Seinnapart fóru vit í gongd við at klippa bókstavir út. Vit í Miðgarði hava sum flest tykkum vita, fingið ein handil. Navnið á handlinum er Miðbúðin og hetta skuldu vit gera klárt, soleiðis at vit kundu fara og hanga tað upp:) myndir koma seinni:) Hósdagur 11 Apríl fyrrapart í dag fór Annika túr við øllum dreingjunum, tað bleiv fari niðan í hagan í góðveðrinum. Elias fekk uppgávuna, at vísa hvaðani leiðin skuldi fara og tað uppgávuna tók hann til fulnar. Tey gingu eitt langt og eitt annað breitt, áðrenn tey fingu eyga á nakrar fittar dunnur, hjá abba Elias. Hetta var ein fantastiska góður túrur fyri dreingirnar og Anniku:) Genturnar vóru eftir við Evu. teirra uppgáva, var at gera heimagjørda máling. tær blivu settar saman tvær og tvær, hetta fyri at kunna styrkja samskiftið og samarbeiði teirra millum, og sjálvandi megnaðu tær hetta frálíka gott:) Hetta var mikið spennandi hjá gentunum at prøva og úrslitið av heimagjørdari máling bleiv so avprøva seinnapartin. Vit hava lagt nakrar nýggjar myndir undir gera máling Mikudagur 20 mars Takk fyri ein góða uppmøting til foreldrafundin í gjár:)-Her er nakað av tí praktiska: Eftir páskafrítíðina vilja vit at børnini hava ein ryggsekk við hvøn dag. Í rygsekkinum skel vera eitt sett av skiftiklæðum og pláss til matpakka og dunk. -Døguraðdagurin fer í summarsteðg-hvørt barn hava eina frukt við til sín sjálvs hvøn dag. Fruktin verður etin kl 9.00 Annars hava vit havt ein deiligan dag í dag. Vit hava verið nógv úti og notið góða veðrið. Nøkur børn hava verið uppi á kreativa verkstaðnum og klipt páskaungar. Nøkur fóru at keypa karse. Nú hava vit so planta tað og eru spent at síggja um tað fer at vaksa skjót. Eg haldi at tey eru eitt sindur skuffa tí hitt sum vit hava planta tekur so langa tíð at koma upp. Ná nú fáa vit at síggja..... Mikudagur 6 feburár Hey vit eru nú aftur byrja uppá eina nýggja verkætlan. Henda verkætlan hevur heiti "Náttúran og eg" og fokus er sett á menningarøkini "persónlig menning" og "náttúran og náttúruvísindalig fyribrigdið" Arbeiði við verkætlani kemur serliga at vera millum 10-12 um dagarnir:) Á rygsstovu ætla vit at arbeiða við blómun og vøksturi. Í dag settu við so hol á. Vit hava samla mjólkapakkar í eina tíð, í dag hava vit so verið í smáum bólkum og klipt og mála so teir kunnu blíva til urtapottar. Vit ætla at planta ymiskt og síggja hvat vit fáa at vaksa:) Týsdagur 5 feb. Vit í Rygsstovu eru so heppin, at hava fingið eina fitta gentu, sum eitur Aslaug Joensen í starvsvenjing hjá okkum, hon lesur Námsfrøði og er fyrsta árs lesandi. Hon skal verða her í 5 vikur. Vit í Rygsstovu bjóða henni <3 liga vælkomna:) ìmorgun týsdag 05/02 byrjaði dagurin við fundi, har vit sungu navnasangin og tóku skemaði ígjøgnum. Aftanná bleiv fari til drama verkstaði við bólki 1. vit spældu ikki minni enn 2 leikir sum eru reyðhetta og bukke brúsi:) sindur frítt spæl var eisini tíð til, men aftanná tað tóku vit øll eitt instrument hvør og settu okkum niður at spæla og lurta eftir tí, sera spennandi var tað. áðrenn fari var oman í stovuna aftur lósu vit bókina um flekk tá ið hann breyt beinið:) bólkur 2 var inni á stovuni, har tey málaðu flottar og kreativar málningar aftanná tað hoyrdu tey søgu:) Julia er júst blivin 6 ára gomul síðsta vikuskiftið og hon var soooo fitt at bjóða okkum heim í føðingardag hjá henni ídag. Har fingu vit nógv orduligani lekkurt at eta, og børnini hugnaðu sær óført eisini vit eldru:) Vit smá og stór á Rygsstovu ynskja Juliu <3 liga tillukku við 6 ára degnum:) Mánadagur 4 feb. Dagurin byrjaði sum vanligt við at vit samlast til fund. Síðani fór bólkur 1 upp á leikasavnið har tey hava spælt ymisk borðspøl. Bólkur 2 var á stovuni og gjørdi føstulávintsmaskur (sí myndir) Vit hava broytt Stig fyri Stig til at vera fast Mánadag áðren millummála. Í dag hava vit tosa um at kenslur kunnu broytast við tíðini. Fyrr kendist tað soleiðis, men nú er kenslan ein onnur. Tað er týdningarmikið hjá børnum at skilja at teirra egnu kenslur til eitthvørt ávíst kunnu broytast við tíðini. Sjálvt um man er keddur av onkrum, so noyðist tað IKKI ALTÍÐ at vera soleiðis. Børnini skulu byrja at skilja at teirra kenslur kunnu broytast av uttanífrá komandi hendingum ella kenslum. Vit vilja ynskja tykkum øllum smáum sum stórum eitt av harranum vælsignað gott nýttár, somuleiðis vilja vit nýta høvi til at takka fyri tað góða gamla árið 2012:) Nú vit eru byrja uppá tað nýggja árið, hava vit valt at skipa stovuna sindur øðrvísi enn tað síðsta hálva árið. Vit eru farin at arbeiða í bólkar aftur, men hesuferð í tveimum bólkum. Tað verða tey stórstu børnini sum eru heili 8 børn í árgangi-07, tey koma at verða bólkur 1. Síðan verða tað árgangur-08 og 09 børnini, tey koma at verða bólkur 2:) orsøkin til hetta er, at børnini dáma betri ein skipaðan dagligdag. Hetta gevur okkum eisini betri og skipaðar umstøður til at nýta verkstøðini enn meiri enn tað vit hava. Desembur/Januar hevur tað verið fokus á málsligamenning, og í tí sambandi hava vit gjørt nógv við at lisið søgu fyri børnunum, spælt vendispøl, haft munnvenjingar og sungi. Idag byrjaðu vit dagin við fundi, har vit tóku dagskemaði ígjøgnum og gjørdu munnvenjingar og sungu navnasangin:) síðan var fari í bólkar. Bólkur 1 fór upp í máliverkstaði har tey málaðu hvør sín kreativa málning. Bólkur 2 var inni í stovuni, har bleiv spælt vendispøl við teimum og frítt spæl teirra millum. aftann á mætpakkarnar lótu vit okkum í draktir og fóru út í spæliplássið. tað var sooo deiliga frískligt og tey hugnaðu sær óført:) Í dag hava nakrir av dreingjunum verið uppi á verkstaðnum og arbeitt. Per hevur gjørt okkum eitt mega fínt seyðahús. Minnast tit steinarnir sum vit vóru á fjørðuni eftir. Nú hava vit líma teir uppá eina síðu av húsinum. Tað fer at taka langa tíð so vit mugu fara uppaftur seinni at gera meir. Tað verður nakað flott tá ið tað verður liðugt. Í dag hava vit eti kylling, epli og brúna sós. Á tað smakkaði væl. Vit ótu øll vit eitt borð, tendraðu stearinljós og ordliga hugnaðu okkum:) Eftir millummála fóru nøkur børn niðan í veltuna eftir teimun síðstu eplunum. Mánadagur 12 novembur Uhaa tað var kalt í dag so vit vóru úti ein lítla løtu í morgun og vóru skjót inn aftur. Tá vit komu inn fóru tær genturnar ið eru við til at gera gipsseyðin upp á kreativa verkstaði at mála hann. Nú er hann ordliga penur. Vit valdu at gera hann brúnan tí vit bara eiga brúna ull. Annars tosaðu vit eitt sindur um hvørjar litir seyðirnir hava. Har vóru nógvir litir og onkur segði seg eisini hava sæð ein ljósareyðan seyð:) Annars hava vit spælt úti og inni og havt tað stuttligt. Takk fyri í dag. Mikudagur 7 novembur Í dag hava vit býtt okkum í 2. Ein bólkur fór upp á kreativa verkstaði og hin fór túr. Tey sum fóru túr løgdu leiðina út á dal til rættina við endan á vegnum. Á veg út komu tey fram á nakrir hylar sum vóru so stuttligir at tey tímdi ikki at fara longur. 3 dreingir fóru tó allan vegin út og sluppu eisini inn at hyggja. Vit hava lagt myndirnar inn undir "túrur út á dal rættina". Bólkurin sum fór á kreativa verkstaði fóru ígongd við at arbeiða við gips. Vit gjørdu ein stóran seyð. Fyrst blástu vit eina ballón upp, síðani klistraðu vit 4 plastik gløs til bein, og brúktu avíspappír til høvdið. So var bara at koyra gips yvir tað heila. Hetta var stuttligt, nógv svans og kravdi gott samarbeiði millum børnini. Nú skal hann torna og so arbeiða vit víðari við honum seinni. Vit hava lagt myndirnar undir "gipseyður 1" Týsdagur 6 novembur Bólkur 1 og 2 hava verið niðri á sandinum og heinta steinar, sum vit skulu brúka seinni. Tað var SO deiligt veður. Vit gingu ígjøgnum Viðarlundina sum er so vøkur við øllum heystarlitunum:) Tá vit høvdu funnið nokk av steinum, fóru vit niðan á spæliplássið at spæla eina løtu. Ein deiligur túrur. Vit hava lagt myndirnar undir "Heinta steinar" Tá vit komu niðan aftur luktaði so væl av Karrybollum, sum bólkur 3 hevði gjørt meðan vit vóru túr:) Mikudagur 10 oktobur Í dag hava vit aftur havt stig fyri stig. Vit hava tosa um hvussu man sær út tá ið man er glaður. Tað gekk væl og børnini duga longu nú væl at sita og lurta. Vit tóku reglarnir fram aftur hesu ferð og fara at gera tað hvørja ferð inntil tey duga at halda seg til teir. Myndin hongur úti í gongini. Eftir tað býttu vit okkum í 3 bólkar. Ein bólkur fór við Anniku S. upp í kreativa verkstaði at gera perlubond. Annika T. fór út við einum bólkið. Hin bólkurin var á stovuni við Evu og kliptu og gjørdu gávu til Vónbjørt sum hevur føðingardag í morgin. Týsdagur 9 oktobur Annika Thomassen er byrja inni hjá okkum nú fyri Jóhannu. Í dag fór hon við bólkið 1 at gera døgurað. Til morgunfundin í morgun tosaðu vit við børnini um flettingina í gjár og um at vit fóru at gera livrina til døgurað. Livrin bleiv steikt, eplini kókað og sós gjørd. Langt síðani at børnini hava etið so væl:) Vit hava lagt myndirnar inn undir "eta livur" Mánadagur 8 oktobur Í dag hava vit verið hjá Gerhard pápa Sólmai og hugt meðan hann hevur flett ein seyð:) Tað var ordliga spennandi at síggja. Vit sóu hann tumma og so sóu vit hvussu alt sá út innaní. M. a. lungu, livur, nýru, hjarta, vomb:) Eisini sluppu vit at nerta við ymiskt á seyðinum um vit høvdu hug og alt var heitt:) Vit fingu livur at gera til døgurað í morgin so tað verður spennandi. Kjøtið verður etið á jólum. Tá ið vit komu heim og høvdu eti matpakka fóru børnini at spæla "fletting" púturnar blivu lagdar á gólv og eitt barn lagt á og so fóru tey at tumma:) Stuttlig og kreativ børn vit eiga á Rygsstovu. Vit hava lagt myndirnar inn undir "fletting" Hósdagur 27 septembur Í dag hava vit havt Stig fyri Stig fyrstu ferð eftir summarfrítíðina. Vit eru byrja umaftur av tí at nýggj børn eru komin á stovuna og hini vóru so ung tá tey høvdu tað fyrstu ferð. Vit hava stig fyri stig eina ferð um vikuna og vit koma at siga tykkum frá hvat børnini hava lært hvørja ferð. Eisini fara vit at hongja myndina upp á talvuna so tit kunnu hyggja og lesa aftanfyri. Hesaferð tosaðu vit um hvørjar reglar vit skulu hava tá vit hava stig fyri stig og fundir annars. Børnini komu við hjálp av teimun vaksnu við hugskotum hvørjir reglar vit kunndu hava. Vit hava so gjørt 4 reglar saman við teimun: 1. Rætt hondina upp tá tú vilt siga nakað. 2. Ongar leikur. 3. Sita still á rumpuni. 4. Lurta tá onnur tosa. Vit tosaðu eisini um hví teir ymisku reglarnir skulu vera og t. d. hvat hendir um øll tosa í senn o. s. v. Seinnapart fóru vit øll niðan á kreativa verstaði at klippa rundingar úr pappírið og so at líma ull á. Úrslitið vóru nakrir mega fittir seyðir sum nú prýða Rygsstovu. Týsdagur 25 septembur Á sum veðrið var gott tá ið vit vaknaðu í morgun. Sólin skein og tað heila:) Vit hava verið ein laaangan túr, heilt uppi í Grótvalum. Vit hava verið saman við børnum og vaksnum á Kirkjastovu og Húsastovu. Vit vóru øgiliga røsk at ganga og tá ið vit vóru komin heilt niðan spældu vit har uppi eina eina góða løtu. Har var nógv stuttligt at gera. Man kann klintra, spæla í ánni og nøkur leitaðu eftir krákuberum, vit funnu 5:) Tá ið vit komu omanaftur høvdu Dagmar, Julia, Vónbjørt og Jóhanna gjørt spagetti og kjøtsós til okkum. Tær høvdu dekka ordliga pent upp inni í stórakøki, so tað var ordliga hunaligt at koma aftur í Miðgarð og tit kunnu ætla at vit vóru svang. Hósdagur 20 septembur Í dag fingu vit eitt stuttligt upplivilsi. Abbin hjá Elias kom at vitja okkum við ein fullum kassa av hornum. Fyrst vóru vit inni og hann vísti og greiddi frá hvussu ymisku hornini sóu út. Veðurlomb lítil krúllut, gimburlomd lítil og ikki so krúllut og so nøkur STÓR veðrahorn. Síðani fóru vit út og Abbin vísti okkum hvussu tey plagdu at spæla við horn tá ið hann var barn. Vit spældu so at reka seyð við hornunum eina løtu og tað var ordliga stuttligt. Og so hevur tað bara verið horn allan dagin. Vit vitjaðu hinar stovurnar og vísti teimun hornini. Síðani hava vit tekna horn, vaska horn, gjørt eina rætt til seyðin (hornini) og eg veit ikki hvat:) Ein stuttligur og øðrvísi dagur:) Hava lagt myndirnar út undir "horn" mikudagur 19 septembur Sum tit vita, so eru vit í gongd við eini verkætlan, bóndalív:) Fyrrapart deildu vit børnini upp, genturnar fóru upp í máli-verkstaði at perla við Herthu. Tær sluppu at velja ímillum øll tey djór, sum tær hava sæð, teir túrar vit hava verið til, viðvíkjandi verkætlani. Dreingirnir vóru í Rygsstovu saman við Jóhannu og Evu. Teir fingu tað uppgávu, at elta trølladeiggj, og skuldu forma tað til djór ella tí sum tilhoyrir einum bóndalívi:) hetta var ógvuligani spennandi, og bæði gentur og dreingir fingu gjørt nakrar spennandi skulpturar. :) ætlanin við hesum er at gera eina fitta útstilling inni í stovuni. seinnapart fóru øll børnini út at spæla í garðinum, og tá ið tey komu innaftur fingu tey tomatsuppu, skrúvir og bønir:) Hósadgur 13 septembur. ídag hava vit verið uppi í Drama-verkstaðinum. Vanligvís tá ið farið verður upp í dramaverkstaði, plaga vit at deila børnini upp í bólkar, meeen so var ikki í morgun:) vit fóru faktiskt øll upp, bæði børn og vaksin í rygsstovu. Børnini sluppu at royna øll tey festligu rollo-klæðini sum eru í dramaverkstaðinum. Genturnar tóku sær prinsessukjólar og dreingirni lótu seg í sum hermenn við svørðum og tað heila:) Tá ið tey høvdu spælt frítt spæl eina løtu, vóru tey sera einig í at nú skuldu tey royna seg sum sjónleikarar. Tey sluppu øll at royna seg í leikinum trøllið og teir 3 bukkubrúsarnir. Framførslan var sera væleydna og børnini komu sjálvi við teirra versión uppá hvussu leikurin skuldi framførast....:) Eftir leikin bleiv ein annar leikur framførdur og tað var reyðhetta. Hesin leikurin skuldi ikki verða orduliga líkur tí vanliga sum vit kennast við. Ì hesum doyði úlvurin ikki, men harafturímóti Veiðimaðurin:) Aftanná at hava eti mætpakkan, vóru tey flestu børnini inni í stovuni og spældu. Ìgjár vóru vit uppi í lleikasavninum og valdu okkum nýggjar leikur til at hava í stovuni. So ídag hava børnini veruliga kunna roynt leikurnar av, og tað havi tey dámt sera væl. :)) Praktikanturin hjá okkum sum eitur Malla hevur verið uppi í Máliverkstaðnum saman við Juliu og Dagmar, har tær hava roynt sí 9 ni kreativu evnir av:)))) Týsdagur 11 septembur Í barnafundinum í morgun hava vit práta eitt sindur um hvussu vit skulu gera tá ið vit eta. t. d. tá vit eta frukt og fruktskálin stendur á borðinum. Hvussu gera vit so øll børnini fáa eitt sindur av frukt? Er tað rætt at ein tekur allar appelsinurnar? Hvat hendir tá øll tosa í senn? o. s. v Børnini høvdu nógv góð hugskot um hvussu vit kundu gera hetta á bestan hátt:) Eftir fundin fór bólkur 2 at gera døgurað. Chips og frikadellir í ovni og so at skera....:) tað var nokk so ringt at flisa gularøtur men nakrar blivu flustar. Tað gekk hinuvegin væl at skera agurk og piparfrukt so tað gekk skjótt. Síðani dekkaðu vit upp 2 borð í stovuni, tendraðu stearinljós og so var klárt at eta. Ein deilig løta:) Hini fóru út ella at perla. Eftir døgurað fóru dreingirnir upp í SI rúmið, at klintra. Genturnar hava verið á stovuni og tekna eina kúgv:) hesar myndir eru saman gjørdar til eina stóra kúgv sum hongur úti á gongini:) Mánadagur 10 septembur ì dag hava vit fingið ein praktikant sum skal vera hjá okkum í eina viku. Hon eitur Malla og gongur í 10 flokki. Vit eru nú byrja at býta børnini í bólkar aftur. Tey eri í trimun ymiskum bólkum, við einum vaksnum. Tey hoyra til ein fastan bólk og vit vaksnu skifta millum bólkarnar. Í dag hevur bólkur 2 verið í Bónus og keypt inn til døgurað. Hesa ferð sluppu børnini at velja.... og aftaná at hava granska allar kølidiskarnar væl blivu vit samd um at vit vildu gera kjøtfrikadellur, chips, gularøtur, agurk og piparfrugt:) Bólkur 1 og 3 vóru eftir og spæld úti í garðinum. Í dag hava vit gingið øøøøgiliga langt. Heilt inn í Eyðanstovufjósið á Giljanesi. Tað var vindur og regn og børnini vóru sooo røsk. Tá vit so komu inn fóru vit at eta matpakka beinavegin. Tá vit komu inn í matstovuna stóð nýmjólka mjólk á borðinum so tað var gamaní. Eisini stóðu 2 neyt, 1 kálvur og 1 traktorur í spælistødd á borðinum sum børnin stuttleikaðu sær við:) Ná liðug at eta fóru vit at hyggja..... har vóru nógv inntrykk.... Lukturin, larmurin, støddin, rørslurnar o. a. vit gingu runt og hugdu at hesum stóru djórunum sum høvdu hug at stinga høvdi fram og slikka onkran í andliti. Ikki sørt at onkur høvdu hug at vera bangin. Onnur vóru slett ikki bangin og vildi kela, fara heilt nær og onkur slap eisini at sita á eini kúgv:) Vit sóu tá ein kúgv bleiv mjólka og síðani tá tann mjólkin bleiv givin til 3 kálvar ein var so lítil at hann mátti fáa fløsku. Nøkur av børnunum lótu kálvarnir súgva á sína hond:) Samanlagt eitt mega stuttligt upplivilsi og vit hava lagt myndirnar undir "eyðanstovufjósið" Í morgun tá vit høvdu "fund" fall prátið á heimalambið hjá Dagmar sum vit høvdu sæð áðrenn summarfrítíðina. Dagmar segði frá at nú var lambið blivi stórt og flutt út at Dal. Børnini høvdu nógv at siga frá um seyð og um hví lambið var flutt o. s. v áhugavert at hoyra. Ná vit avgjørdu so at fara út á dal at vita um vit sóu lambið (sólju). Vit fingu ein deiligan túr og sóu bæði sólju, Mammuna og beiggjan:) Á veg heimaftur vildi Hanna eisini vísa okkum eitt heimalamb sum at Messi. Hetta hildu vit vera áhugavert so vit løgdu leiðina framvið hjá Messi og hann var ordliga glaður at síggja okkum:) Vit hava lagt myndirnar av túrinum undir "túrur út á dal" Nú er langt síðani at vit hava skriva..... Tað er ordliga deiligt at vera aftur aftaná summarfrítíðina:) Vit hava gjørt nógv ymiskt síðani vit byrjaðu og øll eru so glað at síggja hvønn annan:) Vit hava fingið nøkur nýggja børn so vit hava brúkt tíðina at læra hvønn annan at kenna bæði í stórum og smáum bólkum. Mánadagur 18 juni´12 Í dag hava vit øll verið ein túr. Ísak fortaldi at hann hevði sæð pony hestar, uppi yvir bátahylinum í Miðvági. Hetta hildu vit ljóðaði spennandi og máttu kanna tað beinaveg. So vit og børnini á Kirkjastovu fóru ein túr út á Dal fyri at vit a um tað var har. Har vóru tveir fittir pony hestar. Børnini vóru ordliga forlibt og sluppu at kela teimum. Ein deiligur túrur Týsdagur 8. Mai'12. Ì dag vóru vit úti á hotellinum og ótu buffe. Døgverðin, sum er hósdag, er farin í "summarferiu", so vit avsluttaðu við einum góðum túrið á hotellið:) Vit fingu, kylling, svínakjøt, lasagna, kips, eplir, sós osv og ik at gloyma sodavatn og djús aftur við. Vit sótu í "VIP" rúminum og fingu servera drykkivørurnar, akkurát sum ordiligt. Omaná fingu vit rabarbugreyt og mjólk. Ein sera góður og hugnaligur dagur:) Mikudagur 2. Mai'12 Ì hesum deiliga veðrinum sum hevur verið í dag, hava vit øll verið ein langan túr niðan gjøgnum Hýsá. Tá ið vit komu eitt sindur niðan á, settu vit teltið upp og gjørdu klárt at eta matpakka. So lótu vit okkum úr skónum og sokkunum, so okkurt var turt tá ið vit skuldu ganga heim, so í ánna at vassa, mega skeg:) Tá ið vit høvdu etið matpakka og hugna okkum, fóru vit heim aftur í Miðgarð. Vit vóru móð og troytt av túrðinum, men tá ið vit koma oman var vatnslangan frá úti í miðuni í barnagarðinum og tey sum orkaðu, fóru út har at renna og spæla við vatn:) Mánadagur 16. Apríl´12 Bólkur 1 og bólkur 3 vóru ein langan túr niðan til fjósið hjá Henga. Har tey møttu einum gásaparið og vildu tey ikki fara ov tætt, tí steggin virkaði eitt sindur óður:) Bólkur 2 var inni á stovuni og kókaðu model-voks og sótu so eina góða løtu og spældu við tað. Tá ið vit høvdu etið matpakka fóru vit øll út í garðin ein túr at spæla Mikudagur 11. Apríl. '12 Fyrrapartin var bólkur 1 inni á stovuni og spældu Ludo og perlaðu, seinnapartin fara tey niðan í smíðiverkstaðið. Bólkur 2 var úti í garðinum og súkklaðu og spældu, seinnapartin verða tey inni á stovuni og spæla. Bólkur 3 vóru og keyptu inn til døgverðan í morgin, seinnapartin fara tey niðan í máliverkstaði. Týsdagur 24. Januar. '12. Í stig fyri stig í dag hava vit heilsa uppá ein snigil í eitur snilda og ein villan hund í eitur Snar. Tey fara at vera við til Stig fyri Stig í eina tíð og børnini ELSKA tey. Hundurin er mega villur og leypur altíð framav. Snigilin fer saman við børnunum at læra hundin at tá hann hevur ein trupuleika skal hann "Steðga á, sissa seg og hugsa". Vit tosaðu eisini eitt sindur um hvat ein trupuleiki er. Síðani fóru vit í bólkar. Bólkar 1 var inni og og blástu sápublørur, spældu minnisspæl og fóru so út. Bólkur 2 fór út í garðin at súkla o. a. Bólkur 3 fóru ein deiliga túr í hagan. Seinnapart fór bólkur 2 at gera flottar maskur, bólkur 3 fór út í garðin og bólkur 1 fór upp í sansarúmi. Enn ein deiligur dagur:) Annars fara vit at gera døgurað saman við børnunum hósdag framyvir. Vit fara at keypa inn mikudag so tá migu tit minnast til at hava 20 kr. við. Mánadagur 23. Jan. 2012 í dag hava vit haft vitjan av 2 komandi námsfrøðingum, tær eita Elisabeth og Hervør. vit eru so heldig at fáa tær inná stovuna hjá okkum í 5 vikur, so vit í rygsstovu bjóða teimum hjartaligani vælkomnar:) vit hava verið í bólkum í dag, fyrrapart, var bólkur 1 uppi í leikasavni. Bólkur 2 var úti í spæliplássinum og bólkur 3 var inni í stovuni og spældu. seinnapart, var bólkur 1 uppi í verkstaðinum og gjørdu fastalávintsmaskur, bólkur 2 uppií leikasavn og bólkur 3 bakaði gularótakaku nam nam. ´stóra takk fyri ídag:))))) Mikudagur 18. Jan.'12 Ì morgum ótu vit frukt og aftaná fóru vit so í fund. Hertha hevði eitt papír og har var nógv tekna á, so sum, indianarir, ein borg, ein ketta, ein hara, ein hundur osv. So skuldu børnini seta ein sang í samband við myndina, indianara børn, mín ketta dansar tango og hundurin Bingo, virkuliga stuttligt:) Aftaná bóru vit í bólkar. Bólkur 1, fóru út í garðin, í miðuni, at spøla drakur við skrelliposum. Bólkur 2, gjørdi munnvenjingar. Vatn við sápu bleiv koyrt í vaskið úti í gongini og so blásaðu tey í súgvirør so tað boblaði og skúmaði. Bólkur 3, var í leikasavninum og spældu við bana og tog. Týsdagur 17. Jan.'12 Hey tit:) Í Stig fyri stig í dag hava vit lært hvussu vit kunnu vísa umsorgan fyri hvørjum øðrum. Eitt er at duga at føla við ella at kenna empati og eitt annað er at vísa tað. Bæði krevja venjing. Myndin sum vit hava havt í dag hongur á talvuni. Um tit hyggja á baksíðuna, í "viðmergingar til tann vaksna" er ofta góður lesnaður, í stuttum, um evni sum vit hava viðgjørt. Síðani fóru vit út í bólkarnir. Bólkur 3 fóru út í garðin hjá vøggustovuni. Her spældu vit í rutsjebanananum, reiggjaðu, og í sandkassanum. Bólkur 2 fór at keypa skrivibøkur. Tey høvdu frætt at b 1 hevði fingið skrivibøkur at skriva bókstavir í so tað vildu tey eisini:) Eftir tað fóru tey so inn at skriva bókstavir eina løtu. Bólkur 1 hevur verið inni á stovuni og skriva bókstavir og annars tosa um bóstavirnir. Eftir hetta fóru tey ein túr í góða veðrinum. Seinnapart hevur b 3 verið á stovuni og spælt mammubørn o. a. b 2 hevur verið í rørslurúminum og b 1 í sansarúminum. Gott nýggjár:) Fríggjadagur 13. jan.'12 Vit hava valt at skipa okkum ørðvísi nú í nýggja árinum. Hetta gera vit soleiðis..... Børnini er nú býtt upp í tríggjar bólkar. Fyri tíðina síggja bólkarnir soleiðis út: Bólkur 1, tey elstu. Bólkur 2, miðlingarnir, Bólkur 3, tey yngstu. Hvør bólkur hevur ein vaksnan knýttan at sær. Tey vaksnum skifta ímillum teir ymisku bólkarnar. Vit hava eisini "uppdatera" okkara skema yvir dagin. Vit gera skema fyri eina viku í senn. Vit hava framvegis fund kl 9.30. Eftir fundin fáa børnini so at vit hvat teir ymisku bólkarnir skulu gera. Ein dagur kann t. d. síggja soleiðis út: Eftir fundin fer b. 1 upp í bókasavnið at lesa bøkur. b. 2 fer túr og b. 3 ger munnvenjingar o. a. inni á stovuni. Síðani eta vit matpakka og spæla:) Seinnapart býta vit okkum aftur upp eina løtu. Tá fer b. 1 út í garðin. b. 2 fer upp í bókasavnið og b. 3 ger munnvenjingar á stovuni. Dagarnir koma at síggja ymiskir út, tó er okkurt sum er afturvendandi. Teir aktivitetir sum vit velja at gera saman við børnunum hanga saman við menningarætlanini hjá stovninum. Í dec/jan. er málslig menning á skránni og tí seta vit fokus á tað fyri tíðina. Vit hava nú roynt hetta í 2 vikur, og tað riggar ordliga væl:) Børnin halda at tað er stuttligt at hoyra til ein bólk. Teimum dámar væl at vita frammanundan, hvat tey skulu gera gjøgnum dagin. Tað er enn pláss eisni at spæla frítt. Tað er gott fyri starvsfólk og børn at vera samn í smáum bólkum, tað gevur eitt annað samspæl millum børn/børn og børn/vaksin. Tit mugu endliga lata okkum vit hvussu tit halda at hetta gongur og eisini koma inn á stovuna at hyggja eftir okkara "uppdateraða" skema. Hósdagur 15. des.'11 Ì morgun fóru øll sum ganga í Miðgarið, í kirkju. Vit sungu nakrar jólasangir og presturin, Inga, fortaldi okkum søguna um Mariu og Jósef sum fingu ein son, sum tey skuldu kallað Jesus. Vit sótu so fitt og góð, lurtaðu og sungu við. Tá ið vit gingu oman í kirkjuna var tað hált at ganga, men vit komu heilskapaði bæði oman og niðan aftur:) Tá ið vit so komu niðan í Rygsstovu, gjørdu vit klárt at eta døgurða. Vit ótu lambakjøt, sós og eplir. Smakkaði sera væl. Av tí at rísingreyturin, sum vit skuldu gera til jólagreyt, ikki rigga, so fingu vit vanilju ís:) Týsdagur 13. des.'11 Fyrrapartin vóru vit inni í Húsastovu og gjørdu piparnøtur. Tað var virkuliga skeg, børnini vóru so spent at sleppa at smakka piparnøturnar tá ið tær vóru bakaðar. Tey sum ganga í Húsastovu vóru inni hjá okkum í dag og pintaðu appelsinur við nelikum og reytt band, tað riggar stak væl. Vit vóru so inni í Húsastovu og spældu við teirra leikur til kl. 11.30, so fóru vit inn til okkara at eta matpakka. Myndir koma út seinni í vikuni:) Mánadagur 12. des.'11 Ì dag vóru vit inni í Kirkjastovu og kliptu hjørtur og stjørnur, límaðu saman og koyrdu glimmur á:) Nækrar myndir eru komnar út, riggar stak væl. Seinnapartin fóru vit út í garðin ein túr. Tað var virkuliga kalt og hált, men stuttligt alíkavæl:) Til millummálar fingu vit heitar bollar. Fríggjadagur 9. des.'11 Veðrið hevur ikki verið av tí besta í dag, nógvur vindur og kavarok, so vit hava verið inni. Vit hava spælt saman við børnunum á hinum stovunum. Seinnapartin vóru vit ein túr yviri og vitjaðu Kumlastovu, nøkur fóru við Jóhonnu niðan á verkstaðið at klippa einglar. Til millummálar fingu vit skorpur við ost. Gott vikuskiftið øll somul:) Hósdagur 8. des.'11 Ì dag hava vit hugna okkum inni. Vit hava bygt "hyttur" vit borðunum á stovuni og fleiri teppum. Genturnar spældu so friðarligt mammubólk, í einari, meðan dreingirni larmaðu eitt sindur meira, tí teir spældu seyðir, sum skuldu rekast í rætt og flettast. So tit kunnu ætla skilið:) Virkuliga stuttligt at síggja hvussu væl teir duga at reka, fanga og leiða inn í "rættina". Nøkur sótu og kliptu. Anna Elisa hjálpti teimum at gera ymiskt við pappír, so sum bátar, hattar og gággur. Nú tá ið vit hava stákast við at gerða klárt til jólahugnan, fyri foreldrum og børnum, hava vit etið millummálar saman við teimum í Kirkjastovu. Tey komu inn til okkum og har fingu vit so havragrýn og kornfleks. Týsdagur 6. des.'11 Fyrrapart í dag høvdu vit stig fyri stig. Vit byrjaðu at lurta eftir einum sangi, sangurin snúði seg um, læra seg at siga EG frammanfyri einum setningi, til dømis: EG blívi kedd/keddur tá ið tú hálar í meg osv. tað gekk sera væl, men vit dugdu at síggja at hetta má takast aftur eina aðru ferð, tí tað er torført hjá nógvum børnum, at siga frá við einum EG setningi. Hetta er millum annað við til, at børnini verða tað betri til at siga frá og til, og at tey kunnu megna tær minnu konfliktirnar sjálvi. Seinnapartin høvdu vit samleika projektið, og tað gekk sera væl. Børnini sótu so still og lurtaðu. Tey eru eisini blivin betur til at rætta hondina upp tá ið tey vilja spyrja inn til myndirnar hjá teimum í fortelja. Børnini í vístu sínar myndir fram eru Dánial T. og Sólmai: O) Til millummála fingu við heitar bollar. Lekkurt í hesum køldu vetrardøgum:)) Ì morgun byrjaðu vit at gerða jólapynt. Klippa og líma. Nøkur vóru inni og nøkur vóru úti í garðinum og súkklaðu:) Aftaná matpakka høvdu vit so ein fund og Durita sat á einum stóli og fortaldi eitt sindur um sínar myndir. Vit gera ofta moddelervoks á Rygsstovu, onkutíð blátt, onkutíð grønt. Í dag royndu vit at blanda litir. Fyrst grønt, so gult so bleiv tað ljósagult. So koyrdu vit eitt sindur av bláum í so bleiv tað aftur grønt SNEDIGT:)) Til millummálar er jogurt. Týsdagur 29 nov. '11 Í stig fyri stig í dag hava vit tosa um nær nakað er rættvíst og ikki rættvíst. Mánadagur 28 nov. '11 Í dag hava vit aftur klipt jólapynt. Tá vit høvdu fund tosaðu vit um at tað skjótt er tíð at opna jólakalendarin. 4 dagar so tað er ordliga spennandi. Í dag var tað Dagmar í segði frá sínum myndum. Týsdagur 22 nov. '11 Í stig fyri stig í dag, hava vit lært um at onkutíð so ger man okkurt óvart og aðrar tíðir er tað við vilja. Umráðandi er at man dugir at siga orsaka. Seinnapart býttu vit okkum upp í tveir bólkar. Annar bólkurin fór upp í rørslurúmið. Har er nógv spennandi. Vit gjørdu bana, sum man kundi klintra runt í við ymiskum forðingum. Her er góður møguleiki at læra at bíða eftir hvørjum øðrum. Síðani settu vit okkum á gólvið í runding at kast, rulla, geva bóltin ímillum okkum. Ordliga stuttligt. OG so máttu vit líka ein túr inn í sansarúmið at hvíla okkum aftaná alt stríðið:)) Hin bólkurin var á stovuni og klipti jólapynt, sum longu er komi upp at hanga:). Tað sær so vakurt út og hugnar ordliga um á stovuni. So ja, vit eru so smátt byrja at hugsa um jól, hvat er tað ikki deiligt:) Mánadagur 21 nov. '11 Tá vit hava samling ið samban við okkara verkætlan, so sita øll børnini í runding og tann sum sigur frá sínum myndum situr á pútum eitt sindur uppfrá so øll síggja myndirnar. Í dag var tað Julia sum greiddi frá sínum myndum. Fríggjadagur 18 nov. '11 Longu fríggjadagur aftur:) Seinnapart fóru nøkur av børnunum niðan í rørslurúmi at klintra og spæla eina løtu so fóru vit inn í sansarúmið at slappa av aftaná. Har er ordliga lekkurt, pen ljós, bleytir stólar og so friðaligur tónleikur. Tá vit komu oman á stovuna aftur, fóru vit at bakað havragrýnskøkur. Nógv bleiv etið áðrenn tað kom í ovnin:)) Hósdagur 17 nov. '11 Í dag hava vit so aftur verið í gongd við okkara verkætlan. Í dag hava Turið Fríða, Julian og Hanna sagt frá sínum myndum. Tað gongur væl, men enn er eitt sindur ringt at sita og lurta tá ið hini siga frá. So hetta mugu vit blíva betur til. Í dag hava vit sett hol á okkara "samleika vekætlan" Flestu børnini hava fingið myndir við so tit kunnu ætla at tey eru spent at sleppa at vísa fram og siga frá. Í dag vóru tað Elias og Karin í søgdu frá sínum myndum. Eftir døgurað vóru Hannis, Filip, Mattias, Dánjal, Dánjal Suni, og Elias uppi á verkstaðnum og tøvdu bóltar. Týsdagur 15 nov. '11 Í dag hava vit verið saman við børnunum á Kirkjastovu. Vit fóru øll út og har blivu vit mála við andlitsmáling. Onkur fekk mála blómu, onkur annar firvald, sjórænarar og onnur slangur. Tá vit so skuldu eta, fóru allar genturnar inn á Kirkjastovu at eta og dreingirnir ótu á Ryggsstovu. Ordliga stuttligt at gera okkurt øðrvísi:) Eftir døgurað høvdu vit stig fyri stig. Vit byrjaðu við at spæla "Bro bro Brille" og børnini skuldu velja um tey dámdi bertur súrepli ella banan. Í dag skulu vit læra at fólk hava ymisk ynskir og ymiskan tørv. Bæði ynskir og tørvur broytast við tíðini. Eftir fundin í dag fóru vit beinleiðis upp á verkstøðinim. Vit býttu okkum upp í tveir bólkar. Dreingirnir fóru at mála í máliverkstaðnum og genturnar fóru í hitt verkstaði at tøva. Í oktobur/novembur arbeiða vit við Mentunarligum útrykkum, í Menningarætlanini. Í hesum sambandið hava vit lært okkum eitt sindur um seyð. Vit hava verið á rættini og hugt tá teir hava verið á fjall. Síðani hava vit verið og hugt tá ið Gerhard hevur flett. Nú er so ætlanin at øll børnini sleppa at royna at tøva, og so sita vit samstundis og práta um hvar ullin kemur frá, hvørjar litir ullin kann hava o. a. Seinnapart fóru so tey flestu av børnunum út at fáa sær fríska luft. Har hava vit gjørt sandkakur og annað lekkurt:) Dreingirnir hava verið ordiliga "mannsligir", verið eftir skervið við trillibøru og fylt í ymisku holini sum er komin úti í garðinum, raskir eru teir:) Tað var ordliga lekkur at koma inn og fáa heitan rísgreyt. Týsdagur 8 nov. '11 Í dag hava vit smíða frá morgunstundini av, stuttligt:) Síðan var fundur á skránni, og onkur visti at tað var Týsdagur í dag:) Týsdag hava vit stig fyri stig. Í dag hava vit lært at duga at spáa um hvussu onnur hava tað, sum avleiðing av tí sum tey ella onnur hava gjørt. At duga at spáa um kenslur hjá øðrum er ein fyritreyt fyri at kunna skilja annað sjónarmið í eini sosialari støðu. . Sum vant verður myndi hongd um úti í gongini so tit síggja hvørja mynd vit hava tosa út frá. Eftir stig fyri stig fóru genturnar upp í leika- og bókasavnið at leggja ymisk putlispøl og dreingirnir fóru út at grava:) Mánadagur 7 nov. '11 Í dag hevur ymiskt verið á skránni. Tey vaksnu á stovuni hava gjørt eitt "skema" í myndun. Hetta er fyri at børnini kunnu fáa eina mynd av hvat er á skránni um dagarnar. Hetta er gott hjá børnunum so tey kunnu fylgja við hvat tey skulu, bæði nú, seinni í dag, og eisini í morgin. Her læra tey um tíð, dagar, samanheng og tað verður meiri "yvirskuligt" tá ið tey vita hvat tey skulu. Vit byrja við at spyrja um tey vit hvør dagur er? Síðani taka vit tey dagin ígjøgnum. Fast er at vit hava frugt kl 9.00, síðani er "fundur" kl 9.30 og tað er her vit taka "skránna" fyri dagin ígjøgnum. Um tit ikki hava sæð hetta eru tit vælkomin inn á stovuna at hyggja. Á fundinum í dag góvu vit teimun møguleika at velja um tey vildu út at spæla ella vera inni. Tey sum vildu út fóru so út og hini vóru inni. Tey sum vóru úti fóru niðan í garðin hjá vøggustovuni at spæla, tað dámar teimun væl fyri tíðina. Tey sum vóru inni spældu lego og teknaðu. Seinnapart hava vit klipt rundingar og gjørt eitt træ sum vit síðani hava klistra ynisk bløð á. Bløðini hava vit funnið fyrr í heyst í viðarlundini og síðani lagt tey at turka. Fríggjadagur 4 nov. '11 Í morgun var foreldrakaffi so aftur á skránni, og sum altíð er tað deiligt at foreldur steðga til kaffi:) Eftir tað var felags sangløta, stovurnar skiftast um at skipa fyri og velja sangir. Børnini eru ófør at syngja við og halda at tað er stuttligt. Í dag hava vit fingið eina rúgvu av nýggjum útileikum, so tá ið sangløtan var liðug so vóru vit skjót at fara út. Deiligt veður í dag so tey hugnaðu sær óført vit at gera runubollar, sandkakur, tóku vatn úr ánni við nýggjum spannum og koyrdu sand við trillibør so vit hava havt úr at gera:) Eftir matpakka hava fleiri so aftur verið úti og onnur hava hugna sær inni. Ein deiligur dagur:) Gott vikuskiftið, vit gleða okkum at síggja tykkum aftur mánadagin:)